Anıtkabir
Anitkabir Turkiyaning poytaxti Anqaraning Chankaya tumanida joylashgan majmua bo'lib, Mustafo Kamol Otaturk maqbarasi joylashgan hudud hisoblanadi. Emin Onat va Orxan Arda tomonidan loyihalashtirilgan Anitkabir qurilishi 1944 yilda boshlangan va 1953 yilda yakun topgan. Turli inshootlar, yodgorliklar, asosan maqbaralar va shuningdek Tinchlik bog‘i deb nomlangan o‘rmonli maydonni o'z ichiga oladi. 1938-yil 10-noyabrda Otaturk vafotidan so‘ng, marhum sobiq prezidentning jasadi Anqarada unga atalgan maqbara qurilguniga qadar shu yerda joylashgan etnografiya muzeyida saqlanishi e’lon qilindi. Hukumat tomonidan maqbara quriladigan joyni aniqlash uchun maxsus komissiya tuzilgan. Bir nechta hisob kitoblar olib borilgach Respublika Xalq partiyasi deputatlar guruhining 1939-yil 17-yanvardagi yig'ilishida binoni Rasattepeda qurishga kelishildi. Ushbu qarordan so'ng, 1941-yil 1-martda bino loyihasini aniqlash uchun xalqaro loyiha tanlovi ochildi va tegishli yerlarda ekspropriatsiya ishlari boshlandi. 1942-yil 2-martdagi yakuniy tanlovdan soʻng qilingan baholashlar natijasida Emin Onat va Orhan Arda loyihalari baʼzi oʻzgarishlar bilan amalga oshirishga qaror qilindi va qurilish ishlari ikki yil o'tib oktabr oyining to'qqizinchi sanasida oʻtkazilgan poydevor qoʻyish marosimi bilan boshlandi. To'rt qismga bo'lingan qurilish 1953 yil-oktyabr oyida, ba'zi muammolar va uzilishlar tufayli rejalashtirilganidan kechroq yakunlangan bo'lsa-da, qurilish jarayonining o'zida ham loyihaga o'zgartirishlar kiritildi. 1953-yil 10-noyabrda bo'lib o'tgan marosimda esa Otaturkning jasadi maqbaraga koʻchirildi. 1973-yildan beri İsmet İnönüning, 1966-yilda shu binoga o'tkazilgan Jemal Gursel va 1960-1963-yillar orasida dafn etilgan 11 kishining qabrlari 1988-yilda Antikabirdan ko'chirildi. Majmuaning asosiy qismi bo'lgan maqbara binosining Faxr zali deb nomlangan qismida Otaturkning ramziy sarkofagi mavjud ammo Otaturkning jasadi ushbu binoning pastki qavatidagi xonasiga dafn etilgan. Ansamblga kirish Arslon yo'li deb nomlangan allelning boshidan bo'lib, bu yo'l marosimlar o'tkaziladigan maydonga olib boradi. Ayvonlar bilan o'ralgan ushbu maqbara maydonning bir tomonida joylashgan bo'lsa, boshqa tomonida Aslanli yo'li yo'nalishi bo'yicha ketgan chiqish qismi mavjuddir. Binoda o'nta minora, ikkita haykaltaroshlik guruhi, Otaturk va Mustaqillik urushi muzeylari, Arslon yo'lining to'rt burchagi hamda marosimlar maydoniga chiqish burchaklari mavjud. Yodgorlik bloki deb ataladigan bu inshoatlarning barchasi Tinchlik bog'i deb nomlangan o'rmonli maydon bilan o'ralgan.Asosi temir- beton bo'lgan majmuadagi bino qismlarining yuza va pollarida har xil turdagi marmar va travertin ishlatilgan bo'lib, shu bilan birgalikda relyef, mozaika, freska va o'ymakorlik texnikasi asosida yaratilgan bezaklar ham mavjuddir. Ikkinchi Milliy Me'morchilik Harakati uslubida yaratilgan neoklassik bo'lgan binoda bugungi Turkiya tarixi davomida hukmronlik qilgan Xet, Yunon, Saljuqiy va Usmonli davlatlarining madaniyat izlari mavjud. Anitkabirdagi barcha xizmatlar va ishlarning mas'uliyati Turk Qurolli Kuchlari Bosh shtabiga tegishli va bu hududda o'tkaziladigan har qanday faoliyatlar ma'lum bir qonun asosida tartibga solinadi. Har yili Turkiyada milliy bayramlar va 10-noyabr Otaturk vafotining yilligi munosabati bilan hukumat tomonidan Anitkabirda rasmiy xotirlash marosimlari oʻtkaziladi. Bundan tashqari, marosimlar davlat protokoliga kiritilgan ma'lum jismoniy va yuridik shaxslarning vakillari tomonidan ham tashkil etilishi mumkin. Shu bilan birga, Antikabir chet el hukumat vakillari Turkiyaga qilgan rasmiy tashriflarida ba'zan marosimlar o'tkaziladigan joy ham hisoblanadi.